Şelkovnikov su kutorası

Şelkovnikov su kutorası (lat. Neomys teres və ya Neomys schelkovnikovi), (Eulipotyphla) dəstəsinə, Yereşənlər (lat. Soricidae) fəsiləsinə aid olan məməli növüdür. Bütün Qafqaz və Kiçik Asiyanın ona həmsərhəd olan ərazisi üçün endemikdir.

 Qısa təsviri 
Ən iri yereşəndir. Kütləsi 12–26,5 q, bədəninin uzunluğu 71–102 mm, quyruğu 53–75 mm, pəncələri 15–22 mm-dir. Tükləri başqa kutorlardakından uzundur. Gözləri tükün içində gizlənmişdir. Pəncələrində tükdən üzmə çıxıntıları yaxşı inkişaf etmişdir.

 Yayılması 
Bütün Qafqazda və güman ki, Türkiyə və İranın qonşu ərazilərində yayılmışdırCоколов В.Е., Темботов А.К. Несекомоядные\\ Позвоночные Кавказа–М.:Наука,1989, 531 с.. Bu intrazonal növ Azərbaycanın bütün təbii vilayətlərində qeydə alınsa da, dağlarda daha adidir. Böyük Qafqazda d.s. 1000m-dək (Qax rayonu, İlisu kəndi ətrafında) Kiçik Qafqazda 2000m-dək (Laçın və Şuşa rayonları) hündürlükdə qeydə alınmışdırAzərbaycanın heyvanlar aləmi. III hissə, Onurğalılar, Bakı, Elm nəşriyyatı, 2004.

 Həyat tərzi 
Bütün landşaftların, o sıradan yarımsəhraların suvarılan bağların su kənarı biotoplarında yaşayır. Sayı o qədər də yüksək deyildir. Əldə edilmiş heyvanların 3–5 və 8 balası olmuşdur. Apreldən sentyabra qədər çoxalır. Cücülər, molyusklar, qurbağalar, balıq kürüsü və körpələri ilə qidalanır.

Kateqoriya:1908-ci ildə təsvir edilən məməlilər
Kateqoriya:Azərbaycan məməliləri

 İstinadlar 

 Xarici keçidlər 
http://www.iucnredlist.org/details/29659/0 Neomys teres
Kateqoriya:Türkiyə məməliləri
Kateqoriya:Təhlükədə olmayan növlər
Kateqoriya:Qırmızı kitaba görə az qayğı tələb edən növlər